[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000003", "text": "La\u0308a\u0308ne-Harju praostkonna lastepa\u0308ev. Foto: Kaie Kensap"}, {"text_idx": "#000004", "text": "Pu\u0308hapa\u0308eval, 21.mail toimus Ja\u0308rvakandis La\u0308a\u0308ne-Harju praostkonna lastepa\u0308ev. Esimene taoline lastepa\u0308ev toimus Rapla kiriku hoovis aastal 2012, kui tollase Rapla lasteto\u0308o\u0308 tiimiga tehti praostkonna pu\u0308hapa\u0308evakoolio\u0303petajate kohtumisel ettepanek na\u0308idata lastele, et kristlased on va\u0308ga suur pere, mitte ainult va\u0308ike pu\u0308hapa\u0308evakoolike. Nii kujuneski ettevo\u0303tmine tutvumaks teiste praostkonna koguduste laste ja kirikutega."}, {"text_idx": "#000006", "text": "Peterburi Teataja ka\u0308esoleva aasta juuni numbris kirjutab lehe toimetaja Ju\u0308ri Trei viitega V. Mahtina \u201eEesti Jaani kirik Peterburis\u201d andmetele, et 1842. aasta mais otsustasid eestlased eralduda saksa kogudusest ja moodustada iseseisva koguduse."}, {"text_idx": "#000009", "text": "Kui ma so\u0303idan Tallinnast No\u0303mmel asuvast kodust oma suvekoju Kaberneemes, tulevad mulle meelde alati kaks asja \u2013 Jo\u0303ela\u0308htme pru\u0308gila, mis on pa\u0308ris uudne paik ning mis suurele teele ei paista ja Jo\u0303ela\u0308htme kirik, mida silmavad ko\u0303ik, sest sihvaka torni la\u0308ikiv torniplekk to\u0303mbab ta\u0308helepanu."}, {"text_idx": "#000011", "text": "EELK peapiiskop Urmas Viilma saatis 28. veebruaril vaimulikele ja kogudustele karjasekirja palvepa\u0308evaks ja paastuaja alguseks. Kirikupea kutsus u\u0308les tuhkapa\u0308eval, 2. ma\u0308rtsil algaval paastuajal vo\u0303tma palvetes ta\u0308helepanu keskmesse Ukraina rahva ja iseseisvuse. 2. ma\u0308rtsil kell 18 helisevad kirikute kellad u\u0308le Eestimaa, et ma\u0308lestada so\u0303ja ohvreid."}, {"text_idx": "#000013", "text": "Uue aasta esimestel na\u0308dalatel peetakse terves Euroopas evangeelsete koguduste alliansspalvena\u0308dalat, millega on u\u0308hinenud erinevad konfessioonid \u2013 esmakordselt ka EKEK Pa\u0308rnu Pu\u0308ha Apostel Barnabase kogudus. Aasta teema valisid va\u0308lja S\u030cveitsi Evangeelse Alliansi to\u0308o\u0308tajad ja alanud aasta alliansspalvena\u0308dal (9.-16.01) \u201eShabbat\u201c keskendus elamisele Jumala ru\u0308tmi ja\u0308rgi."}, {"text_idx": "#000015", "text": "Ta\u0308na ta\u0308histab kristlik maailm nelipu\u0308hi, mida on nimetatud ka suvistepu\u0308haks, kaskede pu\u0308haks, kristliku Kiriku su\u0308nnipa\u0308evaks. Allpool avaldatud jutluse pidas patriarh dr Heigo Ritsbek esmakordselt 2016. aasta nelipu\u0308hal."}, {"text_idx": "#000016", "text": "Kolmandat po\u0303lve Sindi so\u0303brad va\u0308isasid so\u0303pruskogudust ning andsid enneolematu kontserdi"}, {"text_idx": "#000017", "text": "Kui Anjalakoski koguduse kaplan Johanna Pesonen minuga u\u0308hendust vo\u0303ttis, olin kohe elevil. Noorte ku\u0308lastusest oli po\u0303gusalt juttu juba 2018. a su\u0308gisel ning nu\u0308u\u0308d sai see teoks. Myllykoski kirikukoori liitumine ku\u0308lastusseltskonnaga kahekordistas ro\u0303o\u0303mu."}, {"text_idx": "#000019", "text": "[pullquote]Koguduse noored, kes ta\u0308idavad \u201eisoste\u201c rolli (kaasjuhendajatena leerilaagrites osalevad noored) ro\u0303o\u0303mustasid, kui na\u0308gid oma kodukiriku pilti meie seinal.[/pullquote]18. juuni hommikul saabus buss meie EELK Sindi koguduse o\u0303uele ning kui naerusuised noored oma pille kirikusaali u\u0308les sa\u0308ttima hakkasid, teadsin kohe, et tuleb suurepa\u0308rane pa\u0308ev ja kontsert, millist meie majas enne pole olnud."}, {"text_idx": "#000020", "text": "Koguduse noored, kes ta\u0308idavad \u201eisoste\u201c rolli (kaasjuhendajatena leerilaagrites osalevad noored) ro\u0303o\u0303mustasid, kui na\u0308gid oma kodukiriku pilti meie seinal. \u201eNeile oli suure ta\u0308hendusega lo\u0303puks oma silmaga na\u0308ha ja tundma saada so\u0303pruskogudust, kelle eest igal pu\u0308hapa\u0308eval palvetatakse\u201c, u\u0308tles noorte juhendaja Sa\u0308de Suutari. Pikemalt mo\u0303tlemata haarasid reipad noored rehad ning talgupa\u0308eva raames sai korda nii koguduse hoov kui ka kuur."}, {"text_idx": "#000021", "text": "Loe edasi: Kolmandat po\u0303lve Sindi so\u0303brad va\u0308isasid so\u0303pruskogudust ning andsid enneolematu kontserdi"}, {"text_idx": "#000023", "text": "Paavst Franciscus astus eile hommikupoolikul, 25. septembril, Lennart Meri Tallinna lennujaamas esmakordselt Maarjamaa pinnale, kus vilu tuul andis auva\u0308a\u0308rsele ku\u0308lalisele taaskordselt ma\u0308rku Baltimere a\u0308a\u0308rsete ilmade tujukusest. Aga paavsti so\u0303nad tegid kuulajatele sooja, kui ta va\u0308ljendas soovi paremini tundma o\u0303ppida meie kultuuri, eriti selle vastupanuvo\u0303imelisust, mis on lubanud meil pa\u0308rast nii rohkeid katsumusi uuesti alustada."}, {"text_idx": "#000025", "text": "[pullquote]Paavst Franciscus: \u201eHea elu ja ha\u0308sti elatud elu ei ole pa\u0308ris u\u0308ks ja sama asi.[/pullquote]\u201dPu\u0308ha isa teadis, et sajandeid on seda maad tuntud Maarjamaana. \u201eSee nimi pole ainult osa teie ajaloost, see on ka osa teie kultuurist.\u201d Maarjale mo\u0303eldes keskendus ta ma\u0308lule ja viljakusele. Paavsti so\u0303nul ta\u0308hendab ma\u0308luga maa ma\u0308letamist, et ta\u0308napa\u0308eval saavutatu on saavutatud ta\u0308nu eelka\u0308ijate pingutustele, raskele to\u0308o\u0308le, vaimsusele ja usule. \u201eTa\u0308nulike ma\u0308lestuste hoidmine vo\u0303imaldab ta\u0308nastes saavutustes tunda a\u0308ra ajaloo viljad, mille on loonud need mehed ja naised, kes na\u0308gid vaeva vabaduse nimel. See omakorda kutsub u\u0308les austama neid, kes valgustasid uusi radu tulevastele po\u0303lvedele.\u201d"}, {"text_idx": "#000026", "text": "Franciscus u\u0308tles midagi, mida ei tohiks kunagi unustada: \u201eHea elu ja ha\u0308sti elatud elu ei ole pa\u0308ris u\u0308ks ja sama asi.\u201d Tema hinnangul on tehnokraatlike u\u0308hiskondade ko\u0303ige ilmsemaid tulemusi elu ta\u0308henduse kadumine ja eluro\u0303o\u0303mu minetamine. Selle tagaja\u0308rjel hakkab aeglaselt ja vaikselt tuhmuma imestamisvo\u0303ime, mis viib inimesed sageli eksistentsiaalse tu\u0308dimuse seisundisse."}, {"text_idx": "#000028", "text": "Tegelikkus on ta\u0308htsam kui idee \u2013 imperatiivide paavst"}, {"text_idx": "#000031", "text": "[pullquote]Eesti ei ole statistilises plaanis enam luterlik vaid o\u0303igeusklik maa[/pullquote]Visiit Balti riikidesse on ajastatud Leedu, La\u0308ti ja Eesti sajanda aastapa\u0308evaga. Meie jaoks oleks tegemist teise paavsti ku\u0308laska\u0308iguga. Esimene, kes ku\u0308lastas Balti riike ja Eestit oli Johannes-Paulus II, kes viibis Tallinnas 10. septembril 1993. a. Kindlasti on sellised visiidid olulise ta\u0308htsusega kohalikule katoliiklikule kogukonnale (u. 6000 katoliiklast) ja ka eesti kristlaskonnale. Mis on kahe visiidi vahel muutunud? Suurim muutus usulises plaanis on see, et Eesti ei ole statistilises plaanis enam luterlik vaid o\u0303igeusklik maa. 2011. a rahvaloenduse ja\u0308rgi oli o\u0303igeusklikke 16% ja luterlasi 10%. U\u0308leu\u0308ldine ilmalikustumine on su\u0308venenud (54% elanikkonnast ei pea omaks u\u0308htegi usku), kristlus on veelgi enam surutud u\u0308hiskonna a\u0308a\u0308remaale ja u\u0308hiskond poliitiliselt palju polariseerunum kui 90-ndate alguses."}, {"text_idx": "#000032", "text": "Loe edasi: Tegelikkus on ta\u0308htsam kui idee \u2013 imperatiivide paavst"}, {"text_idx": "#000033", "text": "O\u0303igeusklikus Georgias on kohta ka protestantlikul kirikul"}, {"text_idx": "#000034", "text": "Tbilisi kulla fondi muuseumis ra\u0308a\u0308kis giid, et kristlus jo\u0303udis Georgiasse 3. sajandil. Kas naljatamisi vo\u0303i to\u0303siselt mo\u0303eldes, pigem siiski to\u0303siselt, peetakse Georgias oma maad kristlikuks juba ajast enne Jeesuse su\u0308ndimist."}, {"text_idx": "#000036", "text": "Seega peaaegu tuhatkond aastat enne ristikiriku jo\u0303udmist Eestimaale. Teatavasti on ristiusul kolm peamist suunda: katoliiklus, o\u0303igeusk ja protestantlus. Praegu kuulub Georgia rahvuslikku o\u0303igeusu kirikusse arvatavalt enam kui 80% elanikkonnast. Aga va\u0308hesel ma\u0308a\u0308ral on esindatud ka protestantlik kirik. Nii on Georgias ta\u0308iesti elujo\u0303uliselt olemas teiste protestantlike liikumiste ko\u0303rval ka baptistid, kellel pidavat olema poolesajas koguduses umbes 15 000 innukat liiget. Georgia Evangeelne Baptisti Kirik kuulub Euroopa Baptisti Fo\u0308deratsiooni. Meenutuseks, et baptism pole mingi uus sektantlik na\u0308htus. Baptismi eellugu langeb ligila\u0308hedaselt samasse aega, kui Saksamaal levis 16. sajandil luterlik reformatsioon."}, {"text_idx": "#000037", "text": "Tbilisi mitmest kirikust o\u0303nnestus la\u0308hemalt tutvuda Lodkinis asuva kogudusega, kes ehitab uut hoonet, mille hotellis sai o\u0308o\u0308bitud esimesel ja viimasel Georgias viibimise o\u0308o\u0308l. Meid vo\u0303o\u0303rustanud Marina Maisashvili so\u0303nul on kogudusel 69 liiget. Pu\u0308hapa\u0308evasel teenistusel vo\u0303is na\u0308ha va\u0308ga suurt hulka pu\u0308hapa\u0308evakooli lapsi. Marina u\u0308tles, et Georgia baptistid ta\u0308histavad ta\u0308navu oktoobris oma tegevuse 150. aastapa\u0308eva."}, {"text_idx": "#000039", "text": "Sindis toimus nelja noore leerio\u0303nnistamine"}, {"text_idx": "#000040", "text": "Pa\u0308rast seda, kui EELK Sindi kogudus vo\u0303is 1998. aastal linnalt ostetud hoone oma isiklikuks palvemajaks pu\u0308hitseda, peeti ta\u0308na esmakordselt nelja noore leerio\u0303nnistmine, mille viisid la\u0308bi Lo\u0303una-Eesti piiskop Joel Luhamets ja Sindi koguduse o\u0303petaja To\u0303nu Taremaa."}, {"text_idx": "#000042", "text": "Missa alguses pu\u0308hitses piiskop Joel Luhamets altari tagaseinale paigaldatud uue risti. O\u0303petaja Taremaa u\u0308tles, et rist osteti koguduse oma raha eest Poolast. Rist ei ole eritellimusega valminud, vaid muretseti masstoodangu valikute hulgast. Missa lu\u0308hijutluse pidas Taremaa."}, {"text_idx": "#000043", "text": "Armulauaga jumalateenistuse ko\u0303ige oodatum osa oli leerio\u0303nnistamine. Liis, Georgina, Maarjalis ja Maarika on la\u0308binud pu\u0308hapa\u0308evakooli. Liis ja Maarika on ka ise o\u0303petanud pu\u0308hapa\u0308evakooli o\u0303pilasi. Ta\u0308na otsustasid nad la\u0308bimo\u0303eldud sisevaatluse po\u0303hjal ja o\u0303petuse omandamise abil vo\u0303tta vastu ususo\u0303num. Kaaskristlaste ees seistes vastasid nad ko\u0303hklematult esitatud ku\u0308simustele jah-so\u0303nadega. Nu\u0308u\u0308dsest on noored ta\u0308ieo\u0303iguslikud koguduse liikmed, mille kinnituseks saadi ka vastav leeritunnistus."}, {"text_idx": "#000044", "text": "Kirikupalvele ja\u0308rgnes leeritatutele esimene armulaua sakrament, mis meenutab Kristuse surma eelset lauas istumist oma ju\u0308ngritega, kellele ta jagas leiba ja veini. Luterliku tava ja\u0308rgi asub su\u0308mboolse kujundina leivas ja veinis Jeesuse ihu ning veri, mis lunastas inimese tema mo\u0308o\u0308dalaskmistest ehk pattudest."}, {"text_idx": "#000045", "text": "Loe edasi: Sindis toimus nelja noore leerio\u0303nnistamine"}, {"text_idx": "#000048", "text": "Lisaks u\u0308le linna paistvatele ko\u0303rgete tornidega kolmele kirikule on Pa\u0308rnus veel pa\u0308ris suur hulk rohkem vo\u0303i va\u0308hem tuntud nimetustega pu\u0308hakodasid. Tornideta Immaanueli, Saalemi ja teiste sarnaste ko\u0303rval on Agape kogudus u\u0308ks linna tuntumaid, mis asutati 1921. aastal. Laiemale u\u0308ldsusele sai ta paremini teatavaks u\u0308heksaku\u0308mnendatel, pa\u0308rast uue hoone valmimist Ra\u0308a\u0308ma ma\u0308nniku servas. Agape toetub ajaloolisele kristlikule traditsioonile ja kohtleb austusega oma naabreid teistes kirikutes."}, {"text_idx": "#000049", "text": "\u201ePole teada, kui suursugune see tuleb, kui laiaulatuslikult teised kogudused saavad meie kutsele vastata. Teadaolevalt on va\u0308hemalt kahel suuremal Pa\u0308rnu kogudusel ka oma tavajumalateenistus samal ajal,\u201c arutles pastor To\u0303nu Kuusemaa enne teenistuse toimumist. Ku\u0308lastasin taolist koguduste vahelist jumalateenistust esmakordselt. Polnud aimu, mida suursugune ta\u0308psemalt peaks antud juhul ta\u0308hendama ja ei esitanud teadasaamiseks ka ta\u0308iendavaid ku\u0308simusi. Lootsin seda ise na\u0308ha ja paremal juhul ka kogeda."}, {"text_idx": "#000050", "text": "25 aastat EELK Sindi koguduse taastamisest"}, {"text_idx": "#000051", "text": "Eelseisval pu\u0308hapa\u0308eval ta\u0308histab EELK Sindi kogudus taasasutamise 25. aastapa\u0308eva, mis annab po\u0303hjust vaateks ajalukku ja ta\u0308nasesse pa\u0308eva."}, {"text_idx": "#000052", "text": "99 aastat pa\u0308rast Sindi luterlaste koguduse iseseisvumist saadi lo\u0303puks ka oma maja. Foto: Urmas Saard"}, {"text_idx": "#000053", "text": "Sindi evangeeliumi luteriusu kogudus on va\u0308lja kasvanud Tori kogudusest, olles esialgu selle abikogudus. Tori kihelkonnakiriku kroonikas kirjutati no\u0303nda: \u201eSindi vabrikukogukond on liiga suur selleks, et selle eest Torist hoolitseda; peale selle toimib Pa\u0308rnu la\u0308hedus magnetina, mis pea kogu elanikkonna huvi Torilt a\u0308ra to\u0303mbab. Nii oli pastor algusest peale veendunud, et vaid iseseisev pastor Sindis suudaks anda Sindi kogudusele keskpunkti ja su\u0308dame. Siiski poleks see mo\u0303te mitte nii ruttu teoks saanud, kui mitte sealse o\u0303igeusu kihelkonna asutamine poleks ootamatult omal moel sellele kaasa aidanud.\u201c"}, {"text_idx": "#000054", "text": "1899. kohta kirjutas kroonika, et Sindi adjunktuurile oli aasta, Jumala armuga, edukas. \u201eNelipu\u0308hini elas adjunktpastor A. Oebius veel Toris ja so\u0303itis Sindisse vaid pu\u0308hapa\u0308eviti, siis aga kolis pa\u0308riselt u\u0308mber, pa\u0308rast seda, kui lo\u0303puks leiti u\u0308ks sobilik, vabrikuvalitsusele vastuvo\u0303etav, va\u0308ljaspool vabriku territooriumi asuv korter, mille u\u0308u\u0308ri tasus valitsus."}, {"text_idx": "#000055", "text": "Kogudus iseseisvus aastal 1899 ja kestis kuni 1944-ni. 1901. a valminud uues kolmekorruselises punastest tellistest koolimajas eraldati suur saal luteriusu kirikule. Praegu asub samas asukohas Sindi gu\u0308mnaasiumi aula. Ta\u0308iesti ilmne, et kogudus vajas siiski pa\u0308ris oma hoonet ja seepa\u0308rast vo\u0303eti kolmeku\u0308mnendate keskpaigas ettevo\u0303tmine to\u0303siselt ka\u0308sile."}, {"text_idx": "#000057", "text": "Rakvere alustab esimest adventi kirikuna\u0308dalaga \u201ePuutetundlik\u201c"}, {"text_idx": "#000058", "text": "Puutetundlikkus on saanud 21. sajandi alguse tunnuseks. Meie suhe tehnikaga muutub ja\u0308rjest vahetumaks, ku\u0308llap ka inimlikumaks. Kuidas on lugu aga vaimsete va\u0308a\u0308rtustega? Kuidas religiooniga? Kuidas ristiusuga? Ko\u0303ik me ei ole kristlased, kuid ko\u0303iki meid see puudutab. Mida teha, et see puudutus oleks meeldiv mo\u0303lemasuunaliselt?"}, {"text_idx": "#000059", "text": "Rakveres on nende ku\u0308simustega tegeletud juba kolm aastat, mil linna kristlikud kogudused u\u0308heskoos linnavalitsuse ja paljude teiste toetajatega kirikuna\u0308dalat korraldavad. Ikka selleks, et anda oma panus u\u0308hiskonda tervikuna ning kuulata teisi ja olla ise teistele kuuldavad. Seekord alustatakse u\u0308hise avajumalateenistusega I advendipu\u0308hapa\u0308eval, 27. novembril kell 11 Rakvere Kolmainu kirikus ja lo\u0303petatakse samas II advendipu\u0308hapa\u0308eval, 4. detsembril kell 18 To\u0303nis Ma\u0308gi ja Jaan Tammsalu kontsertmo\u0303tisklusega. Sinna vahele ja\u0308a\u0308vad mitmed loengud, kontserdid ja na\u0308ituste avamised koos laste ja noorteu\u0308ritustega."}, {"text_idx": "#000060", "text": "Esmakordselt ku\u0308lastab kirikuna\u0308dalat mittekristliku religiooni esindajana Eesti juudikogukonna pearabi Shmuel Kot koos Iisraeli muusikat viljeleva ansambliga Keshet. 1. detsembril kell 18 algaval Iisraeli o\u0303htul saab osa judaismi vaimulikust pa\u0308randist ja o\u0303ppida tundma seda vana traditsiooni, mida arvestatav hulk juute ta\u0308nagi ja\u0308rgib."}, {"text_idx": "#000061", "text": "Kirikuna\u0308dala avatust va\u0308ljendab tava teha pea igast su\u0308ndmusest ka otseu\u0308lekanne internetitelevisiooni, mida saab ja\u0308lgida Pildiraadio kanalilt. Laupa\u0308eval, 3. detsembril toimub aga mitmetunnine meediaprogramm, mida lisaks internetitelevisioonile saab ja\u0308lgida ka Pereraadio FM kanalil 88,9 Mhz."}, {"text_idx": "#000065", "text": "Koraalimaraton ehk Kiriku Laulu- ja Palveraamatu (KLPR) terviklik ning ja\u0308rjestikune la\u0308bilaulmine algab teisipa\u0308eval, 23. augustil kell 10 Haapsalu toomkirikus."}, {"text_idx": "#000066", "text": "Ka\u0308esolev aasta on kuulutatud laulu- ja palveraamatu aastaks, sest meie lauluraamat saab peatselt kaheku\u0308mne aastaseks. Kiriku laulu- ja palveraamatu aasta u\u0308ks tippsu\u0308ndmus \u2013 koraalimaraton \u2013 on teine sellelaadne ettevo\u0303tmine Eestis. 2002. aastal lauldi lauluraamat kaanest kaaneni Viljandi kultuuriakadeemia ja Viljandi Pauluse koguduse eestvedamisel. Nu\u0308u\u0308d laulame laulu- ja palveraamatu ko\u0303ik 484 laulu la\u0308bi La\u0308a\u0308nemaa Missio ajal, mis toimub 23.-25. augustil kella 10 \u2013 22 Haapsalu toomkirikus.\nKoraalimaraton on palveosadus, mille u\u0308hel teljel on kiriku lauluvara ja teisel teljel lauljaid-palvetajaid Haapsalu erinevatest kogudustest ja Maarjamaa igast nurgast. Laulu kaudu liidetakse interneti abil kogu Eestimaa. Koraalimaratoniga saab u\u0308hineda interneti teel la\u0308bi Kuressaare Pereraadio pildiraadio \nKolmepa\u0308evane laulumaraton algab lauluraamatu esimese lauluga: \u201eAu, kiitus olgu igavest \u0301 Kolmainu Jumalale\u201d ning lo\u0303peb neljapa\u0308eva o\u0303htul laulu ja palvega \u201eDona nobis pacem\u201d (\u201eAnna meile rahu\u201d).\nKoraalimaratonile on ko\u0303ik oodatud, osaleda saab kaasa lauldes, aga ka kuulates ja palvetades. Tere tulemast koraalimaratonile \u2013 tulge osa saama ainulaadsest lauluosadusest!\nLisainfo tel 528 0635, Tiit Saluma\u0308e."}]